Tehyn Peijaksen ammattiosasto 159 ry

**TOIMINTASUUNNITELMA VUODELLE 2015**

1. ***Johdanto***

Vuosi 2015 on ammattiosaston hallituksen ensimmäinen toimintavuosi. Tehyläisiä koskeva kunta-alan työehtosopimus on voimassa vuonna 2015. Jaksotyöajan uudet määräykset astuvat voimaan 1.6.2015

1. ***Jäsenet***

Ammattiosaston jäsenmäärä 2014 marraskuussa oli 771. Ammattiosastomme jäsenet työskentelevät noin 50 eri työpisteessä; Peijaksen sairaala, HUSLAB ja HUS Kuvantaminen (Peijas, Vantaa ja Kerava) sekä psykiatrian eri toimipisteet Peijaksen sairaalan, Vantaan ja Keravan alueella.

Toimintavuonna 2015 pyritään kasvattamaan ammattiosaston jäsen määrää, siten että suurin osa Tehyläisissä nimikkeissä työskentelevät kuuluisivat ammattiosastoon. Jäsenten toiveiden mukaisesti pyritään järjestämään koulutustilaisuuksia sekä ammattiosaston yhteistä kulttuuri- ja vapaa-ajan toimintaa.

Jäsenille pidetään kampanja jäsentietojen päivittämiseen.

1. ***Ammattiosaston kokoukset***

Ammattiosaston hallitus valmistelee sääntömääräiset kokoukset. Peijaksen ammattiosastolla on käytössä kahden kokouksen malli: kevätkokous maaliskuun loppuun mennessä käsittelee edellisen vuoden toimintakertomuksen, esitetään toiminnantarkastajien lausunto, päätetään tilinpäätöksen vahvistamisesta, vastuuvapauden myöntämisestä hallitukselle ja muille tilivelvollisille.

Syyskokous marraskuun loppuun mennessä vahvistaa toimintasuunnitelman ja talousarvion seuraavalle toimintavuodelle. Joka toinen vuosi valitaan hallitus, joka aloittaa toimintansa seuraavan kalenterivuoden alussa. Vuosittain valitaan myös seuraavaksi tilikaudeksi (kalenterivuosi) kaksi toiminnantarkastajaa ja näille varamiehet. Lisäksi syyskokouksessa valitaan TEHY HUS-vuosikokousedustajat aina kalenterivuodeksi. Sääntömääräisissä kokouksissa tarjotaan osallistujille illallinen ja pyritään saamaan alustus ajankohtaisista asioista.

Ylimääräisiä kokouksia ammattiosasto pitää silloin, kun ammattiosaston hallitus katsoo sen tarpeelliseksi tai kun vähintään 1/10 ammattiosaston jäsenistä sitä määrättyä asiaa varten hallitukselta kirjallisesti pyytää.

***4. Ammattiosaston hallitus***

Ammattiosaston hallitus kokoontuu kerran kuussa tai tarvittaessa useammin, kesäkuukausia lukuun ottamatta. Jäsenistö valitsee hallituksen jäsenet syyskokouksessa joka toinen vuosi. Hallituksen toimintakausi on kaksi kalenterivuotta. Syyskokouksessa 2014 valittu hallitus on toimintakaudelle 2014 – 2015. Hallitukseen kuuluu puheenjohtajan lisäksi seitsemän (7) varsinaista sekä heidän henkilökohtaiset varajäsenensä. Puheenjohtaja kutsuu hallituksen koolle. Kokouksiin kutsutaan hallituksen varsinaiset ja varajäsenet sekä ammattiosaston Tehyläiset luottamusmiehet. Tehyläiset pääluottamusmiehet kutsutaan hallituksen kokoukseen kerran vuodessa.

Ammattiosaston hallitus toimii tukitoimien paikallisjohtona ja pitää yllä tukitoimivalmiutta. Tukitoimivalmius on osa ammattiosaston pysyvää toimintaa ja ammattiosastolla tulee olla valmius erilaisten äkillisten tukitoimien järjestämiseen.

1. ***Edunvalvonta***

Ammattiosasto pyrkii vaikuttamaan paikallisiin virka- ja työehtosopimusasioihin sekä yhteistoiminta- ja työsuojeluasioihin. Ammattiosasto on mukana myös ammatillisessa edunvalvonnassa. Paikallista (HYKS, liikelaitokset, HUS) yhteistyötä pyritään kehittämään edunvalvonnan vahvistamiseksi.

Edunvalvonnan haasteena tulee olemaan mahdollisesti jatkuvat säästötoimet sekä organisaatiomuutokset mm.uudet Hyksin tulosyksiköt

Ammattiosaston tulee seurata alueella tapahtuvia sosiaali- ja terveyspalveluihin liittyviä muutoksia. (Sote) Ammattiosasto on tarvittaessa mukana valmistelu- ja suunnittelutyössä. Alueellisissa muutoksissa alueasiamies on ammattiosaston apuna.

Paikallisneuvottelut käydään HUS tasoisesti, jossa ammattiosastoa edustaa TEHY HUS:n valitsemat paikallisneuvottelijat (4 neuvottelijaa). Kaikki neuvottelijat edustavat omien ammattiosastojensa lisäksi myös kaikkia muita ammattiosastoja paikallisneuvotteluissa.

Jatketut välittömät neuvonpidot käydään sairaanhoitoaluetasoisesti tai liikelaitostasoisesti. Kullekin sairaanhoitoalueelle sairaanhoitoalueen Tehyläiset puheenjohtajat valitsevat keskuudestaan neuvottelijat. HYKS-sairaanhoitoalueella näitä neuvottelijoita on 4. TEHY HUS valitsee neuvottelijat koko sairaanhoitopiirin kattaviin liikelaitoksiin, HUSLABiin ja HUS Kuvantamiseen.

TEHY HUSissa ammattiosastoa edustaa puheenjohtaja TEHY HUSin hallituksen varsinaisena jäsenenä, ja varapuheenjohtaja hallituksen varajäsenenä. Kummallakin on kokouksissa läsnäolo- ja puheoikeus. Mikäli molemmat ovat paikalla, vain varsinainen hallituksen jäsen on äänioikeutettu (mikäli tulee äänestys). TEHY HUS on kaikkien HUS alueen 11 ammattiosaston muodostama koordinaatioyhdistys.

Ammattiosasto valmistautuu mahdollisiin tukitoimiin sekä toteuttamaan Tehyn valtuuston aikanaan päättämiä tukitoimia. Ammattiosasto pitää tarpeen mukaan tukitoimiin liittyviä jäseninfoja

1. ***Yhdysjäsentoiminta***

Ammattiosaston hallitus valitsee keskuudestaan yhdysjäsenvastaavan.

Yhdysjäsenvastaava pitää yllä yhdysjäsenverkostoa sekä toimii yhdysjäsenkoulutusten ohjaajana yhdessä hallituksen kanssa.

Tavoitteena toimintavuodelle 2015 on, että jokaisella ammattiosaston toimipisteellä olisi yhdysjäsen. Yhdysjäsenen tehtävänä on uusien jäsenten rekrytointi, tutorina toimiminen kaikissa jäsenasioissa. Ammattiosaston hallitus on laatinut yhdysjäsenille sähköisen yhdysjäsen materiaalin. Yhdysjäsen toimii hallituksen ja jäsenten välisenä linkkinä.

Yhdysjäsenille järjestetään koulutusta vuosittain ammattiosaston puolesta sekä alue- että keskustoimiston kanssa.

1. ***Järjestökoulutus***

Hallituksen jäsenet, luottamusmiehet, työsuojeluvaltuutetut ja yhteistyöorganisaatioiden edustajat osallistuvat Tehyn koulutuksiin tarpeen ja mahdollisuuksien mukaan. Tehyn lisäksi koulutuksia järjestää Aktiivi-instituutti ja TJS (Toimihenkilöjärjestöjen Sivistysliitto). Tehy maksaa hallituksen uusien toimijoiden peruskoulutuksen. Ammattiosaston hallitus tukee tarvittaessa taloudellisesti järjestö koulutuksiin osallistumista (mm. päiväraha ja matkakorvaukset).

1. ***Tiedotus***

Ammattiosaston tiedotustoiminnasta vastaa puheenjohtaja, tiedotussihteeri ja mahdollisuuksien mukaan myös toimipisteiden yhdysjäsenet. Tiedotuskanavina toimivat sähköposti, ao:n internet sivut (ao159.tehy.fi), facebook ja ilmoitustaulut eri yksiköissä.

Ammattiosaston hallitus järjestää info- ja koulutustilaisuuksia jäsenistön toiveiden mukaisesti. Tukitoimintatiedotuksesta vastaa ammattiosaston puheenjohtaja ja tiedotussihteeri

1. ***Talous***

Ammattiosaston budjetti koostuu jäsenmaksupalautteesta. Palaute koostuu peruspalautteesta ja jäsenkohtaisesta palautteesta ja se määräytyy kuluvan vuoden viimeisen päivän jäsenmäärän mukaan.

Ammattiosaston suurimmat menoerät ovat vuosikokouskulut (kevät ja syyskokous), Tehy-Hus toiminta avustus, hallituksen palkkiot sekä jäsentilaisuuksien kulut. Hallituksen toimijoiden palkkiot käsitellään talousarvion yhteydessä syyskokouksessa.